EkBass/fiwiki-20250220-pages-articles huggingface dataset:
Gunnar Jervill

Gunnar Jervill (s. 23. marraskuuta 1945 Göteborg) on ruotsalainen kilpauransa päättänyt jousiampuja. Hän kilpaili Münchenin kesäolympialaisissa 1972 saaden hopeaa yksilökilpailussa. Hän osallistui myös Montréalin kesäolympialaisiin 1976 ja jäi siellä yksilökilpailussa 14. sijalle.Gunnar Jervill Biography and Olympic Results | Olympics at Sports-Reference.com http://sok.se/idrottare/idrottare/g/gunnar-jervill.html == Lähteet == Luokka:Ruotsalaiset jousiampujat Luokka:Ruotsalaiset olympiamitalistit Luokka:Vuonna 1945 syntyneet Luokka:Elävät henkilöt
Lee Rocker

Lee Rocker (oikealta nimeltään Leon Drucker, 3. elokuuta 1961 Massapequa, New York) on yhdysvaltalainen rockabilly-basisti. Lee Rocker tuli tunnetuksi Stray Cats -yhtyeestä, joka niitti mainetta erityisesti 1980-luvun alkupuolella, ensin Englannissa, mutta myöhemmin maailmanlaajuisesti. Yhtyeessä soittivat Rockerin lisäksi Brian Setzer (kitara, laulu) ja Slim Jim Phantom (rummut), oikealta nimeltään James McDonnell. Rocker keräsi huomiota villillä soittotyylillä, jossa hän kieppui, seisoi, makasi ja teki milloin mitäkin läskibassonsa kanssa. Vuonna 1985 Lee Rocker, Slim Jim Phantom ja Earl Slick perustivat yhtyeen nimeltä Phantom, Rocker & Slick. Yhtye teki kaksi levyä. Lee Rocker ja Slim Jim Phantom perustivat 1990-luvulla myös yhtyeen Swing Cats. Lee Rocker soitti myös Freddie Mercuryn muistokonsertissa ainoana Stray Catsin jäsenenä. Stray Cats on esiintynyt 2000-luvulla alkuperäisessä kokoonpanossaan. Stray Cats esiintyi vuonna 2004 Helsingin jäähallissa kiertueella, jonka jokainen keikka nauhoitettiin ja julkaistiin CD:nä. Vuonna 2008 Stray Cats oli alkuperäisessä kokoonpanossaan uudestaan Helsingissä. Nykyisin Lee Rocker esiintyy omalla nimellään, mutta myös aiempien yhtyeidensä kanssa. Rocker on julkaissut useita soololevyjä, joista uusin on vuoden 2012 alussa julkaistu Night Train to Memphis. Luokka:Yhdysvaltalaiset basistit Luokka:Vuonna 1961 syntyneet Luokka:Elävät henkilöt
Alberto Iniesta Jiménez

Alberto Iniesta Jiménez (4. tammikuuta 1923 Albacete – 3. tammikuuta 2016 Albacete) oli espanjalainen roomalaiskatolinen piispa. Hänet vihittiin papiksi 13. heinäkuuta 1958 ja nimitettiin Madridin arkkihiippakunnan vihkipiispaksi sekä Tubernucan titulaaripiispaksi 5. syyskuuta 1972. Piispaksi vihkiminen seurasi 22. lokakuuta. Pääkonsekraattorina toimi Vicente Enrique y Tarancón, jota avustivat Ireneo García Alonso ja José Delicado Baeza.Catholic- Hierarchy.org: Bishop Alberto Iniesta Jiménez Iniesta Jiménez jäi eläkkeelle 5. huhtikuuta 1998. == Lähteet == Luokka:Espanjalaiset papit Luokka:Katoliset piispat Luokka:Vuonna 1923 syntyneet Luokka:Vuonna 2016 kuolleet
Ireneo García Alonso

Ireneo García Alonso (25. maaliskuuta 1923 – 4. kesäkuuta 2012) oli espanjalainen roomalaiskatolinen piispa. Hänet vihittiin papiksi 27. maaliskuuta 1948 ja nimitettiin Albaceten piispaksi 7. joulukuuta 1968. Piispaksi vihkiminen seurasi 25. tammikuuta 1969. Pääkonsekraattorina tiomi Luigi Dadaglio, jota avustivat Arturo Tabera Araoz ja Anastasio Granados García.Catholic-Hierarchy.org: Bishop Ireneo García Alonso García Alonso erosi tehtävistään hiippakunnan johdossa 4. elokuuta 1980. == Lähteet == Luokka:Espanjalaiset papit Luokka:Katoliset piispat Luokka:Vuonna 1923 syntyneet Luokka:Vuonna 2012 kuolleet
Øresundin metroasema

Øresund on Kööpenhaminan metron linjan M2 asema Sundbyøsterin kaupunginosassa Tanskan pääkaupungissa Kööpenhaminassa. Asema sijaitsee joukkoliikenteen maksualueella 3. Øresundin asema on avattu vuonna 2007. Asemalta on lyhyt matka vuonna 2005 valmistuneelle Amager Strandparkin uimarannalle. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle. == Lähteet == == Aiheesta muualla == *Øresundin asema Kööpenhaminan metron verkkosivuilla Luokka:Kööpenhaminan metroasemat
Jääpallon SM-kilpailu 1922

Jääpallon SM-kilpailuun vuonna 1922 osallistui 12 joukkuetta, mikä oli pohjalaisjoukkueiden mukaan tulon ansiosta suurin määrä siihen mennessä. Mukana oli kolme vaasalaisjoukkuetta, Vasa IS, Vasama, ja Vaasan IFK, lisäksi Pohjanmaalta oli mukana Pietarsaarelainen IF Drott. Ensikertalainen kilpailuissa oli myös Turun Urheiluliitto. Viipurista mukana olivat VBJS eli Sudet, Viipurin IFK ja Reipas, Helsingistä kilpailuun osallistuivat HJK, HIFK, HPS ja Kronohagens IF. Turkulainen Åbo IFK oli suljettu kilpailuista viime kauden luovutuksen takia. Ottelukaavio laadittiin matkakustannusten säästämiseksi siten että etelän, idän ja pohjoisen joukkueet kohtasivat toisensa vasta mahdollisimman myöhäisessä vaiheessa. Helsinkiläisjoukkueista välieriin selvisivät HPS, joka pudotti jatkosta pelaajamenetyksistä kärsineen HIFK:n, sekä HJK:n pudottanut Kiffen. Idästä pisimmälle selvisi Sudet, joka jätti taakseen paikalliskilpailijansa IFK:n ja Reippaan. Pohjalaisista joukkueista selvisi pisimmälle Vasa IS. Tasoero kauemmin kilpailuihin osallistuneisiin oli kuitenkin vielä suuri, Kiffen voitti vaasalaiset välierässä 13–0. Toisessa välierässä Sudet voitti HPS:n myös selvin lukemin 9–1. Helsingissä pelatussa loppuottelussa kohtasivat Sudet ja Kiffen. Sudet voitti ottelun maalein 3-1. == Alkuerät == 1.kierros Joukkue #1 Tulos Joukkue #2 Vasa IS 10-2 Vaasan Vasama Vaasan IFK 8-0 IF Drott Turun Urheiluliitto 0-18 Helsingin Jalkapalloklubi Viipurin IFK 10-2 Viipurin Reipas 2.kierros Joukkue #1 Tulos Joukkue #2 Kronohagens IF 4–3 (4-1) Helsingin Jalkapalloklubi Viipurin Bandy & Jalkapalloseura 7–1 (4-1) Viipurin IFKSuomen Urheilulehti 30. tammikuuta 1922 Vasa IS 7–0 Vasa IFK Helsingin Palloseura 8-4 Helsingin IFK == Välierät == Joukkue #1 Tulos Joukkue #2 Viipurin Bandy & Jalkapalloseura 9–1 (4-0) Helsingin Palloseura Vasa IS 0–13 (0–5) Kronohagens IFSuomen Urheilulehti 6. helmikuuta 1922 == Loppuottelu == 26\. helmikuuta Helsingissä Joukkue #1 Tulos Joukkue #2 Kronohagens IF 1–3 (0–1) Viipurin Bandy & Jalkapalloseura == Lopulliset sijoitukset == Sija Joukkue 1\. Viipurin Bandy & Jalkapalloseura 2\. Kronohagens IF 3.-4. Helsingin Palloseura 3.-4. Vasa IS 5.-12. Helsingin IFK 5.-12. Helsingin Jalkapalloklubi 5.-12. Viipurin IFK 5.-12. Vasa IFK 5.-12. Vaasan Vasama 5.-12. IF Drott 5.-12. Turun Urheiluliitto 5.-12. Viipurin Reipas == Suomen mestarit == Susien mestarijoukkue: Armas Ahnger, Lassi Mäkinen. Toivo Pirhonen, Aarne Lavonen Kristian Poutiainen, Eetu Kostamo, Heikki Lund, Ilmari Laine, Niilo Joutsenlahti, Jussi Pelli, Lauri Hirvonen (mv).Suomen Urheilulehti 3. huhtikuuta 1922 Talven aikana VBJS pelasi 9 ottelua, joista hävisi yhden (HJK:lle 6-7). Voitot tulivat Viipurin Reippaasta ja Viipurin IFK:sta (2), Uppsalan Siriuksesta, Yhdistetystä Helsingin joukkueesta, Kiffenistä (2) ja HPS:stä. Maaliero joukkueella oli 66–19. == Lähteet == Luokka:Jääpallon Suomen-mestaruuskilpailut Luokka:Vuoden 1922 jääpallo
Vieläki Lepposaa

Vieläki Lepposaa on turkulainen vuonna 2007 perustettu kolmihenkinen rap- yhtye. Sen muodostavat MC-tuottajat Monsteri-Makke ja Murkkumies sekä DJ Beha. == Historia == Beatboxausta Verbal Development -kokoonpanossa harrastaneet Monsteri-Makke ja Murkkumies perustivat Vieläki Lepposaa -yhtyeen vuonna 2007. DJ Beha liittyi yhtyeeseen myöhemmin DJ:ksi. Vieläki Lepposaa julkaisi debyyttialbuminsa TKU808 omakustanteena toukokuussa 2009. Toisen albuminsa Pidemmälle viety Vieläki Lepposaa julkaisi yhdessä rap-artisti Haamun kanssa. Sen julkaisi Joku Roti Records 4. huhtikuuta 2012. Albumin kappaleesta "Selviytymisoppia" julkaistiin musiikkivideo toukokuussa 2011. == Muut projektit == Murkkumies ja Ritarikunta -yhtyeen Lempi-Joe julkaisivat MartinMäki -nimellä Tietoo ja meininkii -nimisen omakustannealbumin kesällä 2011. == Diskografia == ===Albumit=== * TKU808 (2009) * Pidemmälle viety (Vieläki Lepposaa & Haamu) (2012) ===Vierailijana=== ;Vieläki Lepposaa Artisti Kappale Albumilta Muut vierailijat Vuosi Haamu "Levyt reppuun" Melkein mies 2009 ;Monsteri-Makke Artisti Kappale Albumilta Muut vierailijat Vuosi MartinMäki "Hillitön swägeri (Remiks)" Tietoo ja meininkii 2011 Haamu "Sielunveljii" Aikaa kalliimpi Super Janne 2012 ;Murkkumies Artisti Kappale Albumilta Muut vierailijat Vuosi Big Baali & Tomigun "Mökille pakoon" Funkkia kiesiin Lempi-Joe 2011 ;DJ Beha Artisti Kappale Albumilta Muut vierailijat Vuosi Chydeone "Kuolemattomuus" Kuilun partaalla Jussi Kuoma & Haamu 2011 Haamu "Aikaa kalliimpi" Aikaa kalliimpi 2012 Haamu "Ikkunasta sisään" Aikaa kalliimpi 2012 Chydeone "Mä en kasvanu isoks" Jekyll & Chyde 2014 ;MartinMäki * Tietoo ja meininkii (2011) == Lähteet == == Aiheesta muualla == * Vieläki Lepposaa & Haamu Joku Roti Recordsin sivustolla * * Vieläki Lepposaa Facebook -sivustolla Luokka:Suomalaiset hip hop -yhtyeet
TKU808

TKU808 on Vieläki Lepposaa -nimisen rap-yhtyeen debyyttialbumi. Se julkaistiin omakustanteena toukokuussa 2009. == Kappaleet == # TKU808 # Se oli sillon # 1000 km (mukana Haamu) # Moni kysyy # Räppinörtin elämää # Naurettavaa, itkettävää # 22-04 # Sano # Viimeinen # Vainoharhat päällä # Mä pysyn skarppina (mukana Kosola) == Arvostelut == * Tuoreet Platat: Tuoreet Platat: Levyarvio == Lähteet == Luokka:Vuoden 2009 esikoisalbumit Luokka:Vieläki Lepposaan albumit
DJ J-Laini

DJ J-Laini (oik. Jussi Laine, s. Rovaniemi) on suomalainen DJ ja musiikkituottaja. Hän on mukana Kemmuru -nimisessä rap-yhtyeessä. J-Laini räppäsi Tulenkantajat -yhtyeen alkuperäisessä kokoonpanossa ja toimi myös DJ:nä Nuoret Herrat ja Anno Fallo -yhtyeissä. J-Laini soittaa levyjä jatkuvasti klubeilla ja järjestää mm. Yo Kuudes linja Raps! -klubia. Useita vuosia jatkunut Kovalevy-klubi lopetettiin marraskuussa 2008. == Diskografia == ;Kemmuru *Bläkie, Loco & Luchi Lover (Monsp, 2006) *Kehumatta paras (Monsp, 2006) *Meiltä puuttuu kaikki (Monsp, 2010) == Lähteet == == Aiheesta muualla == * * Kemmurun Bandcamp-sivusto * Kemmuru MySpace -sivustolla Luokka:Suomalaiset DJ:t Luokka:Suomalaiset hip hop -tuottajat Luokka:Elävät henkilöt Luokka:Syntymävuosi puuttuu
Saara Mikkola

Saara Sinikka Mikkola (o.s. Annala, 17. toukokuuta 1927 Kaustinen – 15. joulukuuta 2012 Hämeenlinna) oli suomalainen poliitikko ja kunnallisneuvos. Hän toimi kokoomuksen kansanedustajana Hämeen läänin eteläisestä vaalipiiristä heinäkuusta 1975 maaliskuuhun 1987. ==Elämä ja ura== Mikkola valmistui filosofian maisteriksi Helsingin yliopistosta 1951. Hän työskenteli opettajana Jokioisissa (1953–1956), Urjalassa (1958–1964) ja Hämeenlinnassa (1964–1975). Mikkola nousi eduskuntaan alun perin varaedustajan paikalta Erkki Huurtamon siirryttyä Kymen läänin maaherraksi. Hän oli jäsenenä eduskunnan pankkivaliokunnassa, sivistysvaliokunnassa, sosiaalivaliokunnassa ja suuressa valiokunnassa. Hän toimi poliittisella urallaan myös muun muassa presidentin valitsijamiehenä vaaleissa 1978 ja 1982 sekä Urjalan kunnan- ja Hämeenlinnan kaupunginvaltuutettuna. Mikkolan luottamustehtäviin kuuluivat myös muun muassa Marttaliiton puheenjohtajuus 1969–1975 ja Etelä-Hämeen Marttojen puheenjohtajuus 1965–1981. Vuonna 1999 hänet nimettiin Marttaliiton kunniapuheenjohtajaksi ja vuonna 1991 hän sai kunnallisneuvoksen arvonimen. Mikkola oli toisen polven kansanedustaja. Hänen isänsä Juho Anton ”Jussi” Annala toimi Maalaisliiton kansanedustajana 1930–1939 ja 1945–1951. Vuonna 1951 Mikkola avioitui rovasti Antti Mikkolan kanssa. He saivat kolme lasta. Pojista Jaakko Mikkola (s. 1961) on toiminut Kymenlaakson maakuntajohtajana vuodesta 2016.Maakuntajohtajaksi valittu Jaakko Mikkola: "Jalkautuminen tulee olemaan aloitukseni". Kouvolan Sanomat, 26.4.2016. (Viitattu 17.3.2018) == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Hämeenlinnan kaupunginvaltuutetut Luokka:Urjalan kunnanvaltuutetut Luokka:Hämeen vaalipiiri Luokka:Suomalaiset opettajat Luokka:Vuonna 1927 syntyneet Luokka:Vuonna 2012 kuolleet
Kalle Matilainen (poliitikko)

Kalle Kustaa Matilainen (30. toukokuuta 1903 Keitele – 20. maaliskuuta 1975 Imatra) oli suomalainen poliitikko, puoluekannaltaan sosialidemokraatti. Matilainen toimi syyskuusta 1956 maaliskuuhun 1970 kansanedustajana Kymen läänin vaalipiiristä. Hän nousi eduskuntaan varaedustajan paikalta Juho Kuittisen kuoltua kesken vaalikauden kesäkuussa 1956. Hän oli jäsenenä eduskunnan lakivaliokunnassa, sosiaalivaliokunnassa, työväenasiainvaliokunnassa ja vesilakivaliokunnassa. Hän toimi myös sosiaalivaliokunnan puheenjohtajana. Matilainen vaikutti poliittisella urallaan myös Ruokolahden ja Imatran kunnallispolitiikassa sekä toimi presidentin valitsijamiehenä vaaleissa 1956, 1962 ja 1968. Matilainen toimi työurallaan maatyöläisenä 1916–1922, kivityömiehenä ratatyömailla 1922–1929, metallimiehenä ja kirvesmiehenä Vuoksenniska Oy:n sulattimolla ja rautatehtaalla Imatralla 1929–1952 ja Imatran työväenyhdistyksen taloudenhoitajana 1952–1956. Hän työskenteli myös pääluottamusmiehenä. Matilainen oli naimisissa kahdesti, Vieno Elisabeth Hyrkäksen kanssa vuosina 1926–1934 ja Aili Amanda Kalpion kanssa vuodesta 1937. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Imatran kaupunginvaltuutetut Luokka:Ruokolahden kunnanvaltuutetut Luokka:Kymen vaalipiiri Luokka:Vuonna 1903 syntyneet Luokka:Vuonna 1975 kuolleet
Sotatunturit

Sotatunturit sijaitsevat Suomessa Kemijokivarren Lapissa Savukoskella. Rannimmainen sotatunturi on noin 390 metriä merenpinnasta ja Maaimmainen sotatunturi 416 metriä. Maastoltaan molemmat tunturit ovat rakkaisia. Tunturien välisestä kurusta saa alkunsa Sotajoki, joka laskee Nuorttijokeen ja edelleen Tuulomajoen kautta Barentsinmereen. Rannimmaisen sotatunturin juurella Kemijoen sivujokea Vouhtujokea ja Jäämereen laskevaa Sotajokea erottaa kapea Sotataival-niminen kannas. Jokien muodostamaa reittiä on muinoin käytetty vesikulkureittinä, jolloin veneet on vedetty Sotataipaleen yli vesistöstä toiseen. ==Lähteet== Luokka:Savukosken tunturit
HMS Partridge

HMS Partridge on ollut seitsemän Britannian Kuninkaallisen laivaston aluksen nimenä. * HMS Partridge (1809), 18-tykkinen sluuppi * HMS Partridge (1822), 10-tykkinen Cherokee-luokan prikisluuppi * HMS Partridge (1829), 10-tykkinen Cherokee-luokan prikisluuppi * HMS Partridge (1856), Albacore-luokan tykkivene * HMS Partridge (1888), tykkivene * HMS Partridge (1916), Amiraliteetin M-luokan hävittäjä * HMS Partridge (G30), P-luokan hävittäjä.
Paladin

Paladin viittaa seuraaviin: *Paladin Industries, yhdysvaltalainen lentokonevalmistaja *Paladin tai paladiini, hahmo monissa roolipeleissä *Paladin, sarjakuvahahmo useissa Marvel Comicsin sarjakuvissa *Les Paladins, Jean-Philippe Rameaun ooppera ;Britannian kuninkaallinen laivasto * HMS Paladin (1916), Amiraliteetin M-luokan hävittäjä * HMS Paladin (G69), P-luokan hävittäjä ==Katso myös== *Paladiini, keskiaikainen sankariritari
HMS Petard (1916)

HMS Petard (viirinumerot G66 ja F20) oli Britannian kuninkaallisen laivaston Amiraliteetin M-luokan hävittäjä, joka palveli ensimmäisessä maailmansodassa. == Valmistus == Alus tilattiin William Denny and Brothersilta Dumbartonista, missä köli laskettiin 5. heinäkuuta 1915. Alus laskettiin vesille 24. maaliskuuta 1916 ja valmistui vielä samana vuonna 23. toukokuuta.Friedman, Norman s. 309 == Palvelus == Skagerrakin taistelussa alus kuului kymmenen hävittäjän muodostamaan 13. hävittäjälaivueeseen, jonka tehtävänä oli suojata 1. taisteluristeilijälaivuetta. Hävittäjälaivueen johtoaluksena oli kevyt risteilijä HMS Champion. Petard laukaisi taistelun aikana torpedonsa osumatta vihollisaluksiin. Alus myytiin 9. toukokuuta 1921 romutettavaksi.Gardiner, Robert s. 80 == Lähteet == * * * === Viitteet === Luokka:Dennyn valmistamat alukset Luokka:Yhdistyneen kuningaskunnan ensimmäisen maailmansodan hävittäjät Luokka:Kuninkaallisen laivaston M-luokan hävittäjät (1913)
Maastojuoksun Suomen-mestaruuskilpailut 1913

Maastojuoksun Suomen-mestaruuskilpailut 1913 järjestettiin Turussa 25. toukokuuta. Järjestävänä seurana oli Turun Urheiluliitto. Kilpailut olivat ensimmäiset maastojuoksun SM-kilpailut. == Tulokset == Laji Kultaa Hopeaa Pronssia Miehet Arvi Kokkonen, Kuopion Riento L. Majanen, Tampereen Tähti E. Pitkänen, Kuopion Riento seurat Kuopion Riento Turun Urheiluliitto Toivo Hurmehttps://sut.azurewebsites.net/kesa2013/1918.html... Porvoon Akilles piirit Pohjois-Savo Turku Tampere == Lähteet == * Suomen Urheilulehden joulunumero – Urheilijan joulu 1913 s. 210 * Juho Halme: Urheilukalenteri IV 1916-1917 ===Viitteet=== Luokka:Maastojuoksun Suomen-mestaruuskilpailut Luokka:Vuoden 1913 yleisurheilu Luokka:Turun urheilutapahtumat
Barolo

Barolo on italialainen punaviini. Sitä valmistetaan ainoastaan Barolon seudulla Piemonten alueella. Viini tehdään pelkästään Nebbiolo-rypäleestä. Barolo on ollut DOCG-laatuluokiteltu viini vuodesta 1980. == Barolon kehitys == 1800-luvun puoleenväliin asti Nebbiolosta tehtiin Barolon seudulla lähinnä makeita viinejä. Vuosisadan keskivaiheilla Camillo Cavourin aloitteesta alueelle kutsuttu ja palkattu ranskalainen Louis Oudart toi tullessaan uusia viininviljelytekniikoita, kuten myöhäinen sadonkorjuu ja pitkäaikainen uuttaminen. Viinejä myös alettiin kypsyttää kastanjatynnyreissä. Näin tuotetut viinit olivat erittäin tanniinisia ja voimakkaita, eivätkä ne arvostuksestaan huolimatta olleet kuin harvojen suosiossa.Suuri Viinikirja, s. 176. Viininviljelytekniikka pysyi perinteisenä alueella yli sata vuotta. Monesti rypäleet kuivuivat terttuihin, kun odotettiin niiden myöhäistä kypsymistä, mikä teki tanniinisuudesta vaikeasti hallittavaa. Viiniteollisuuden nykyaikaiset teolliset tuotantotavat muuttivat tilanteen 1980-luvulla. Kun viini käytettiin valvotusti suurissa terästankeissa, uuttamisaika lyhennettiin päiviin, ja kun kypsytyksessä alettiin käyttää melko uusia tynnyreitä, tanniinisuuden osuus viinissä muuttui pirteämmäksi turruttavuuden sijaan ja muut Nebbiolon aromit saatiin paremmin esiin. Barolo vaatii kuitenkin aina kypsytystä. Maineikkaimpia barolo-viinin tuottajia on Barbarescon Angelo Gaja. == Viljelyalue == Nebbiolo-rypälettä viljellään baroloa varten tarkoin määritellyllä 20,54 neliökilometrin alueella, johon kuuluu osia Cuneon maakunnan 11 kunnasta. Barolon, Castiglione Falletto ja Serralunga d’Alban kunnat kuuluvat alueeseen käytännössä kokonaan. Lisäksi alueeseen kuuluu osia Monforte d’Alban, Novellon, La Morran, Verdunon, Grinzane Cavourin, Diano d’Alban, Cherascon ja Roddin kunnista.http://www.agraria.org/vini/barolo.htm Barolon vuotuinen tuotantomäärä on noin yhdeksän miljoonaa litraa (vuonna 2014). == Lähteet == * === Viitteet === Luokka:Italialaiset viinit Luokka:Punaviinit
Burn It Down (Linkin Parkin kappale)

Burn It Down on Linkin Parkin viidennen, kesäkuussa 2012 julkaistun, Living Things -nimisen albumin ensimmäinen single, joka julkaistiin 16. huhtikuuta 2012. == Taustaa == 28\. maaliskuuta 2012 Mike Shinoda vahvisti, että ensimmäinen single Living Things -albumilta on nimeltään "Burn It Down". Hän myös kertoi yhtyeen kuvaavan musiikkivideota kappaleeseen. Musiikkivideon kappaleeseen on ohjannut yhtyeen jäsen, Joe Hahn. Musiikkivideon ensi-esitys oli MTV:llä 24. toukokuuta 2012. == Arvostelut == ”Burn It Down” sai myönteisiä arvioita useilta ammattikriitikoilta. Nick Catucci Rolling Stonesta kuvasi Benningtonin säkeitä hänen "kauneimmiksi koskaan". Rick Florino Artistdirectistä sanoi ”Burn It Downin” olevan ”yksi sytyttävimmistä kappaleista vuonna 2012”, palkiten kappaleen täysillä viidellä tähdellä. MusicEyzin arvostelija antoi kiitosta Shinodan säkeille ja kappaleen kertosäkeelle, mutta hän totesi, että kappale ei tehnyt ensi kuulemalla häneen suurta vaikutusta. Andrew Unterberger Popdustista piti Benningtonin laulusta, mutta kritisoi Shinodan räppäystä ja laulun sanoituksia. == Kappalelista == Digitaalinen single: CD: == Lähteet == == Aiheesta muualla == * "Burn It Down" -musiikkivideo Luokka:Linkin Parkin kappaleet Luokka:Vuoden 2012 kappaleet
Burn It Down

Burn It Down voi tarkoittaa: *Burn It Down (yhtye) *”Burn It Down” (Avenged Sevenfoldin kappale) *”Burn It Down” (Linkin Parkin kappale)
In Motion

In Motion on Mr. Fastfingerin toinen studioalbumi, joka julkaistiin 30. maaliskuuta 2012. ==Kappaleet== # # # # # # # # # # # # == Kokoonpano == * Mr. Fastfinger – kitara * Lasse Rantanen – basso * Thomas Törnroos – rummut * Kalle Katz – koskettimet === Vierailevat muusikot === * Timo Kämäräinen – kitara kappaleessa Lost World * Jordan Rudess – koskettimet kappaleessa Super Sinister * Thomas Blug – kitara kappaleessa Beach Turtles * Mauro Gargano * Vesa Eloranta == Arvostelut == * Desibeli.net: Mr. Fastfinger: In Motion Viitattu 14.11.2022. * Hollywood Metal: 9/9 * Imperiumi.net: == Lähteet == Luokka:Mr. Fastfingerin albumit Luokka:Vuoden 2012 albumit
Kastrupin metroasema

Kastrup on Kööpenhaminan metron linjan M2 asema Tårnbyn kunnassa Kööpenhaminan kaakkoispuolella. Asema sijaitsee Amagerin saarella joukkoliikenteen maksualueella 4. Asema palvelee Kastrupin taajamaa ympäristöineen. Kastrupin nimellä tunnetulla Kööpenhaminan lentoasemalla on erillinen metroasema ja rautatieasema. Kastrupin asema on avattu vuonna 2007. Aseman lähellä sijaitsevat Tårnbyn kunnan taidemuseo Kastrupgårdsamlingen sekä rakenteilla oleva Den Blå Planet -akvaario. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle. == Lähteet == == Aiheesta muualla == *Kastrupin asema Kööpenhaminan metron verkkosivuilla Luokka:Kööpenhaminan metroasemat
Vuoden kultaseppä

Vuoden kultaseppä on Suomen Kultaseppien Liiton vuodesta 1987 myöntämä nimitys. Nimetyksi tulee henkilö, joka tunnetaan etevänä kulta- tai hopeaseppänä. Vuoden kultaseppä on työskennellyt alalla vähintään viisi vuotta tai hänellä on muita erityisiä ansioita kultasepän alalla. == Vuoden kultasepät == * 1987: Matti Hyvärinen * 1988: Karl Laine * 1989: Berndt Lindholm * 1990: Raimo Nieminen * 1991: Markku Mäki * 1992: Markku Laulaja * 1993: Morris Lindblom * 1994: Jukka Ailio * 1995: Juha Janger * 1996: Alpo Tammi * 1997: Pekka Kiviluoto * 1998: Toivo Valkama * 1999: Kirsti Doukas * 2000: Arvi Kämäri * 2001: ei valittu * 2002: Pekka Piekäinen * 2003: Juha Koskela * 2004: Jouni Salo * 2005: Kristian Saarikorpi * 2006: Esko Lindroos * 2007: Tiina Arkko * 2008: Rauno Tynkkynen * 2009: Tony Granholm * 2010: Ari- Pekka Rantanen * 2011: Pekka Kulmala * 2012: Carina Blomqvist * 2013: Essi Pullinen * 2014: * 2015: Heikki Hartikainen * 2016: Petri Pulliainen * 2017: Jukka Räsänen * 2018: Mika Tarkkanen * 2019: Eero Hintsanen * 2020: Petri Eklöf * 2021: Olli Johan Lindroos * 2022: Chao-Hsien KuoTuija Veirto, Vuoden kultaseppä Chao-Hsien Kuo vangitsee koruihinsa lumen kimalluksen ja kasvien muodot Yle.fi, uutiset 16.2.2022, viitattu 16.2.2022 * 2023: Pia-Mari Jull == Lähteet == ==Aiheesta muualla== * Vuoden kultasepät, Suomen kultaseppien liitto Luokka:Kultasepät Luokka:Kunniamaininnat Luokka:Suomalaiset palkinnot
Jo Zeller

Jo Zeller (s. 17. heinäkuuta 1955 Männedorf) on sveitsiläinen autourheilija. Hän on urallaan kilpaillut Itävallan Formula 3 Cupissa ja Sveitsin Formula 3-sarjoissa. Zeller on voittanut Sveitsin F3-sarjan mestaruuden ennätykselliset 12 kertaa vuosina 1982, 1984, 1990–1992, 1995 ja 1998–2003. Zeller toimii myös oman Jo Zeller Racing-tallinsa tallipäällikkönä. Hänen tallinsa kilpailee nykyään muun muassa Formula 3 Euroseries, Formula Lista Junior ja Saksan F3-sarjoissa. Hänen tallinsa voitti Itävallan F3 Cup -sarjan mestaruuden vuonna 2011. Zellerin poika Sandro on myös kilpa-ajaja. Luokka:Sveitsiläiset autourheilijat Luokka:Vuonna 1955 syntyneet Luokka:Elävät henkilöt
Frankfurtin keittiö

thumb|Wieniin rekonstruoitu Frankfurtin keittiö. Frankfurtin keittiöksi kutsutaan itävaltalaisen arkkitehti Margarete Schütte-Lihotzkyn (1897–2000) vuonna 1926 suunnittelemaa kiintokalustein varustettua funktionalistista keittiötä, jota pidetään nykyaikaisen keittiö- ja keittiökalustesuunnittelun lähtökohtana. Schütte-Lihotzky suunnitteli keittiön arkkitehti Ernst Mayn, Frankfurt am Mainin asuntoviraston johtajan aloitteesta. Frankfurtin keittiö, jonka jatkajia länsimaiset keittiövalmistajat poikkeuksetta ovat, suunniteltiin alun perin työssäkäyvälle perheen äidille, joka laittaa ruokaa joka päivä. Ruoanvalmistamisella oli yksi funktionaalinen tarve: ravinnon tehokas valmistaminen ja jakelu perheelle. Keittiö pyrittiin taylorismin hengessä suunnittelemaan yhtä tehokkaaksi kuin teollisuustyöntekijän työpiste, jossa kaikki tarvittava oli helposti ulottuvilla niin, että työ olisi mahdollisimman nopeaa ja sujuvaa. Schütte-Lihotzky katsoi, ettei työväenluokan keittiössä tarvita perheenemännän lisäksi tilaa palvelijalle, joten Frankfurtin keittiö mitoitettiin kompaktiksi yhden hengen työtilaksi. Samalla keittiö soveltui hyvin yhä tehokkaammaksi muuttuneeseen asuntotuotantoon. Keittiökaapiston osat valmistettiin ensi kertaa valtaosin tehtaalla standardoidun moduulin mukaisesti. Pienin Frankfurtin keittiön tyypeistä oli pinta-alaltaan vain 190×340 cm. Toisella lyhyellä sivulla oli ovi, toisella ikkuna ja sen ääressä istumatyöpiste. Toiselle pitkälle seinälle sijoitettiin tiskialtaat, työtaso ja korkea kaapisto, ja kiinteä astiankuivausteline sijoitettiin pesualtaan yläpuolella. Toisella seinällä oli liesi ja alas taittuva silityslauta. Keittiökaapistot maalattiin tumman sinivihreiksi, koska väri tutkimusten mukaan karkotti kärpäsiä. Työtaso oli päällystetty linoleumilla, ja siinä oli vapaa reuna senaikaisten käsikäyttöisten keittiökoneiden, kuten lihamyllyn, kiinnittämiseen. Työtason alla oli iso alumiininen lokerolaatikosto jauhojen, sokerin ja muiden kuivatavaroiden säilytykseen. Liedeksi Schütte-Lihotzky kaavaili ensin sähköliettä, mutta sähkön kalleuden vuoksi vaihtoehtona oli sähkö- ja puulämmitteinen yhdistelmäliesi. Vuosien 1926 ja 1932 välillä Frankfurtin alueen uudisasuntoihin asennettiin noin 10 000 Frankfurtin keittiön eri versiota. Frankfurtin keittiöön perustunut ajatus uudesta modernista keittiöstä levisi koko Eurooppaan ja tuli toisen maailmansodan jälkeen myös Suomeen, jossa se soveltui hyvin jälleenrakennuskauden teolliseen asuntotuotantoon. Alkuperäinen Frankfurtin keittiö on nykyään esillä mm. Museum of Modern Artissa ja Minneapolis Institute of Artissa. ==Lähteet== == Aiheesta muualla == * 99% Invisible Episode 541: The Frankfurt Kitchen 99% Invisible -podcastin jakso kertoo keittiöstä, sen ideologiasta ja Schütte-Lihotzkyn elämästä Luokka:1900-luvun arkkitehtuurin suuntaukset Luokka:Huonekalut Luokka:Sisustusarkkitehtuuri Luokka:Saksalainen kulttuuri Luokka:Keittiökalusteet Luokka:Frankfurt am Main
Wilhelm Andstén

Gabriel Wilhelm Andstén (31. heinäkuuta 1818 Helsinki – 31. toukokuuta 1894) oli suomalainen tehtailija ja Helsingissä toimineen Wilh. Andsténin kaakelitehtaan perustaja. Andsténin isä oli rakennusmestari. Tultuaan kisälliksi Andstén lähti Pietariin jossa hän työskenteli fajanssitehtaassa. Vuonna 1842 hän perusti Helsingin Sörnäisiin kaakeli- ja fajanssitehtaan joka oli ensimmäinen laatuaan Suomessa. Tehtaan päätuotteena olivat uunikaakelit mutta se valmisti myös seinä- ja lattialaattoja, pienoispatsaita ja erilaisia talousesineitä. Se oli 1900-luvun alussa Suomen kolmen suurimman keramiikkatehtaan joukossa (muita olivat Arabia ja Turun Kaakelitehdas). Andstén johti tehdasta vuoteen 1890 saakka. Hänen jälkeensä tehtaan johdossa olivat Otto Andstén (1890–1916) ja Curt Andstén (1916–1918). Turun kaakelitehdas osti 1918 tehtaan ja yhdisti sen omistamaansa Tikkurilan kaakelitehtaaseen. Tehdas toimi sitten Tikkurilassa nimellä Wilh. Andsténs Fabriksaktiebolag Dickursby aina vuoteen 1937 saakka. Andsténin puoliso oli Anna Maria Skogling. Meri- ja satamakapteeni ja valtiopäivmies Oscar Wilhelm Andstén oli heidän poikansa.Ylioppilasmatrikkeli 1853–1899: Andstén Oscar Wilhelm Viitattu 15.3.2021. == Lähteet == * Pörssitieto G. Kock : Johtavia käsityöläisiä Helsingissä 1917. Helsingin käsityöläis- ja tehtailijayhdistyksen valtuuston entisten ja silloisten 92:n jäsenen elämäkertatietoja * Janna Fieandtin pro gradu-tutkielman Toimintaa huonoja enteitä vastaan. Wilh. Andsténin kaakalitehtaan elinkaareen ja lopettamiseen vaikuttaneet tekijät 1894-1918 (Turun yliopisto, 2006) esittely ===Viitteet=== == Aiheesta muualla == * Kansalliskirjasto pienpainatteet : Wilh. Andstenin tehdas-osakeyhtiön hintaluetteloita * Wilh. Andsténs Fabriksaktiebolag (porssitieto.fi) Luokka:Suomalaiset yrittäjät Luokka:Vuonna 1818 syntyneet Luokka:Vuonna 1894 kuolleet
Maastojuoksun Suomen-mestaruuskilpailut 1914

Maastojuoksun Suomen-mestaruuskilpailut 1914 järjestettiin Kuopiossa 31. toukokuuta. Kilpailujen järjestävänä seurana toimi Kuopion Riento. Kyseessä olivat toiset Suomessa toteutetut maastojuoksun SM-kilpailut. Matkaan lähti 14 juoksijaa, jotka juoksivat yli neljän kilometrin radan kahteen otteeseen. Kuopion Rientoa edustanut Arvi Kokkonen uusi aiempana vuotena saavuttamansa Suomen mestaruuden, ja Kuopion Riento saavutti kilpailuissa kolmoisvoiton. == Tulokset == Laji Kultaa Hopeaa Pronssia Miehet Arvi Kokkonen, Kuopion Riento A. Tuhkanen, Kuopion Riento E. Pitkänen, Kuopion Riento seurat Kuopion Riento - - == Lähteet == * Suomen Urheilulehti 5. kesäkuuta 1914 Luokka:Maastojuoksun Suomen-mestaruuskilpailut Luokka:Vuoden 1914 yleisurheilu Luokka:Kuopion urheilutapahtumat
Team Tawast-Volley

Team Tawast-Volley on Hämeenlinnassa, Hattulassa ja Janakkalassa toimiva lentopalloseura.http://teamtawast-volley.sporttisaitti.com/ TT-Volley on perustettu vuonna 2002 ja sillä on noin 200 rekisteröityä pelaajaa ja toimintaa pyöritetään 30 valmentajan voimin. Seuralla on edustusjoukkueet sekä miehissä että naisissa; miehet pelaavat 2-sarjassa ja naiset 1-sarjassa.http://teamtawast-volley.sporttisaitti.com/esittely/ == Lähteet == == Aiheesta muualla == Seuran kotisivut Luokka:Suomalaiset lentopalloseuratLuokka:Hämeenlinnalaiset urheiluseurat
Globe (Gracias)

__NOTOC__ Globe on suomalaisen rap-artisti Graciaksen ensimmäinen pitkäsoitto, joka julkaistiin 9. toukokuuta 2012 Cocoa Musicin kautta. Albumi on tehty yhteistyössä tuottaja JTT:n kanssa, joka on tehnyt kaikki albumin biitit. == Taustaa == Albumin ensimmäinen musiikkivideo julkaistiin tammikuun lopulla 2012 kappaleesta "40k Volts". Kappaleella vierailee ruotsalainen rap-artisti Eboi. Toinen musiikkivideo julkaistiin kappaleesta "Night Shift" maaliskuussa ja kolmas kappaleesta "Bars" toukokuussa. Albumista julkaistaan vinyylieversio syyskuussa 2012. Vinyyliversio sisältää DJ Kridlokkin tekemän remixversion albumin kappaleesta "Night Shift". Remixversiosta julkaistiin musiikkivideo elokuussa 2012. Globe nousi Suomen virallisen albumilistan 28. sijalle viikolla 20/2012. == Kappaleet == # Drive # Home Team (mukana Brandon) # Night Shift # Havana Nights (mukana Sara Sayed) # 40k Volts (mukana Eboi) # The Breaks, the Breaks (mukana Felix Zenger) # Oxfords & Canvas Kicks # How Deep? (mukana Ekow) # Bars # Two Step (mukana Anthony Mills) # On a Sunday # Dedication # Night Shift (DJ Kridlokk remix) (vinyyliversion bonuskappale) == Arvostelut == * Nyt.fi: Nyt.fi * Rumba: Rumba * Soundi: Soundi * Tuoreet Platat: Tuoreet Platat == Lähteet == Luokka:Vuoden 2012 esikoisalbumit Luokka:Graciaksen albumit Luokka:DJ Kridlokkin tuottamat albumit
Viinin dekantointi

Viinin dekantointi on toimenpide, jossa viinin säilytysastiasta eli viinipullosta kaadetaan viini toiseen astiaan, vaikkapa karahviin, siten että pullon pohjalle kertynyt sakka ja viinikivi eli kiteytyneet omena- ja viinihappo jäävät pulloon. Samalla viini saadaan reagoimaan ilman kanssa. Viinin dekantoinnissa ilman happi vaikuttaa oleellisesti viinin makuun, tuoksuun ja luonteeseen. Tällä ”ilmastoinnilla” voidaan kypsyttää viinejä varsinkin, jos ne ovat vielä kovin tuoreita ja kypsymättömiä.Suuri Viinikirja, s. 46–50. Viini dekantoidaan tarjoiluastiaansa, joka on usein koristeellinen lasikarahvi. == Viinin dekantoinnin suoritus == Viinin dekantointi aloitetaan sijoittamalla viinipullo pullokoriin, jossa se saa levätä lappeellaan, jotta sakka asettuu. Tai jos viini on varastoitu, pullokorin tehtävä on pitää pullo varastotelineen asennossa. Pullokoria ei käytetä viinin annosteluun pöydässä. Korkki avataan pullon maatessa pullokorissa, mielellään korkin ulos vetävällä korkkiruuvilla, häiritsemättä viiniä. Lyijykapseli ja korkin purut on poistettava pullon suulta. Pullo otetaan pullokorista ja viini kaadetaan varovasti karahviin sen reunaa myöten. Kynttilän liekki (tai joku muu valolähde) helpottaa sakan näkemistä ja sakkarajan erottamista viinistä. == Dekantoinnin hyödyt == Dekantoinnista hyötyvät nuoret viinit. Tavallinen dekantointiaika on noin 1–2 tuntia, mutta jopa 24 tuntia voi sopia joillekin viineille. Beaujolais Nouveau -viinin dekantointi saattaa muuttaa puolessa tunnissa ”kuolleen tuntuisen” viinin kukoistukseen. == Lähteet == * === Viitteet === Luokka:Viinikäsitteet
Perniön Sisu

Perniön Sisu on nykyisin Salossa, entisen Perniön kunnan alueella toimiva urheiluseura. Se perustettiin vuonna 1952, kun muutaman aktiivin joukko halusi irrottautua Perniön Nousevan alaosastosta omaksi seurakseen. Aluksi seuran lajeina olivat yleisurheilu ja hiihto sekä hieman myöhemmin mukaan tulleet lentopallo, pöytätennis ja painonnosto. Nykyisin lajivalikoimassa ovat omina jaostoinaan lentopallo ja vuodesta 2002 lähtien mukana ollut sulkapallo. Lisäksi yhteisen jaoston muodostavat yleisurheilu, hiihto ja kuntoliikunta.http://www.pernionsisu.net/yleistae/historiikki == Lähteet == == Aiheesta muualla == * Seuran kotisivut Luokka:Suomalaiset urheilun yleisseurat Luokka:Perniö Luokka:Salolaiset urheiluseurat Luokka:Vuonna 1952 perustetut urheiluseurat Luokka:Suomen Työväen Urheiluliiton jäsenseurat
Beth Broderick

Beth Broderick (s. 1959) on yhdysvaltalainen näyttelijä. Hän on tunnettu televisiosarjan Sabrina, teininoita Zeldana. Broderick kasvoi ja opiskeli Kaliforniassa. Hän on esiintynyt Sabrinan lisäksi televisiosarjoissa The Five Mrs. Buchanans, Hearts Afire ja Glory Days.Beth Broderick Filmbug == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt
Maastojuoksun Suomen-mestaruuskilpailut 1915

Maastojuoksun Suomen-mestaruuskilpailut 1915 järjestettiin Helsingin Oulunkylässä 16. toukokuuta Jyryn järjestäminä. Kilpailut olivat kolmannet maastojuoksun SM-kilpailut. Osanottajia oli parisenkymmentä, joista 10 juoksi maaliin saakka. Ainoastaan Helsingin Jyry sai kolme edustajaa maaliin ja voitti näin ollen joukkuekilpailun. Matka oli vajaan 10 km mittainen ja se juostiin kolmena lenkkinä osaksi raviradan alueella. Maasto oli kohtalaisen tasainen, mutta sisälsi tiheitä metsiä ja risukoita. Ilma oli poutainen, mutta kylmähkö. == Tulokset == Laji Kultaa Hopeaa Pronssia Miehet Albin Stenroos, Helsingin Kisa-Veikot Tiivo Lahma, Helsingin Jyry Viljo Kämäräinen, Helsingin Jyry seurat Helsingin Jyry Tiivo Lahma Viljo Kämäräinen A BöökHelsingin Jyryn historiaa \- - piirit Helsinki - - == Lähteet == * Juho Halme: Urheilukalenteri IV 1916-1917 * Suomen Urheilulehti 20. toukokuuta 1915, sivu 558 ===Viitteet=== Luokka:Maastojuoksun Suomen-mestaruuskilpailut Luokka:Vuoden 1915 yleisurheilu Luokka:Helsingin urheilutapahtumat
RIM-2 Terrier

RIM-2 Terrier oli Yhdysvaltain merivoimien käyttämä ilmatorjuntaohjus. Ohjustyypin valmistaja oli Convair. Testaukset aloitettiin vuonna 1951. Vuosien 1954–1960 välillä asejärjestelmää käytti myös Yhdysvaltain merijalkaväki, joskaan ei kovin laajasti. Maavoimat eivät RIM-2 Terrieriä käyttöönsä hyväksyneet. Vuoteen 1966 mennessä ohjusta oli valmistettu kahdeksan kehitysversiota ja noin 8 000 kappaletta. Kehitystyö paransi aseen toimintakorkeutta, joka oli ensimmäisellä käyttöön hyväksytyllä tyypillä 12 km, myöhemmin 20 km. Myös ulottuvuus parani, joka kohosi 24 km:stä 75:een. Kehitystyön ohella, ohjuksen lentonopeus kohosi 1,8 Machista 3,0:aan. Versio D käytti taistelulatauksenaan 1 kT vahvuista W-45 ydinkärkeä.Lappi, Ahti: Ilmatorjunta kylmässä sodassa. Ilmatorjuntasäätiö, 2003. ISBN 951-95594-4-2 (s. 63-64) Ohjustyypin ohjausjärjestelmä perustui säteenseurantaan (), joka ei soveltunut maavoimien käyttötarpeisiin yhtä hyvin kuin merivoimien. RIM-2 Terrierin yhdestä kehitysversiosta syntyi lyhyen kantaman ilmatorjuntaohjus laivastolle: RIM-24 Tartar. ==Lähteet== Luokka:Ilmatorjuntaohjukset Luokka:Yhdysvaltalaiset ohjukset
Giancarlo Ferrari

Giancarlo Ferrari (s. 22. lokakuuta 1942) on italialainen entinen jousiampuja. Hän sai pronssia yksilökilpailussa sekä vuoden 1976 kesäolympialaisissa Montrealissa että vuoden 1980 kesäolympialaisissa Moskovassa.Giancarlo Ferrari Biography and Olympic Results | Olympics at Sports-Reference.com == Lähteet == Luokka:Italialaiset jousiampujat Luokka:Italialaiset olympiamitalistit Luokka:Vuonna 1942 syntyneet Luokka:Elävät henkilöt
Basil Shaaban

Basil Shaaban (s. 27. maaliskuuta 1980 Beirut) on libanonilainen moottoriurheilija. Hän aloitti uransa 14-vuotiaana karting-sarjoissa. Valmistuttuaan Kalifornian yliopistosta Berkeleyssä vuonna 2004 Shaaban kilpaili Formula Renault 2000- ja Formula Ford 1800 -sarjoissa ollen ensimmäinen arabi, joka on voittanut Formula Ford -kilpailun Euroopassa. Vuosina 2005–2007 Shaaban kilpaili A1 Grand Prix -sarjassa edustaen Libanonia. Hän ei saavuttanut pisteitä sarjassa. Shaaban testasi Formula Palmer Audi -sarjan autoa vuonna 2007. Vuosina 2007–2009 Shaaban kilpaili Formula 3 Euroseries -sarjassa sijoittuen parhaimmillaan kilpailun kolmanneksi. Shaaban on kilpaillut myös Italian ja Britannian F3-sarjoissa vaihtelevalla menestyksellä. Luokka:Libanonilaiset autourheilijat Luokka:Vuonna 1980 syntyneet Luokka:Elävät henkilöt
Emanuel Messias de Oliveira

Emanuel Messias de Oliveira (s. 22. huhtikuuta 1948) on brasilialainen roomalaiskatolinen piispa. Hänet vihittiin papiksi Governador Valadaresin hiippakuntaan 4. helmikuuta 1976 ja nimitettiin Guanhãesin hiippakunnan piispaksi 14. tammikuuta 1998. Piispaksi vihkiminen seurasi 19. huhtikuuta. Pääkonsekraattorina toimi José Goncalves Heleno, jota avustivat Hermínio Malzone Hugo ja Luciano Pedro Mendes de Almeida.Catholic-Hierarchy.org: Bishop Emanuel Messias de Oliveira Messias de Oliveira sai 16. helmikuuta 2011 nimityksen Caratingan piispaksi, joksi hänet asetettiin 20. toukokuuta. == Lähteet == Luokka:Brasilialaiset papit Luokka:Katoliset piispat Luokka:Vuonna 1948 syntyneet Luokka:Elävät henkilöt
Hermínio Malzone Hugo

Hermínio Malzone Hugo (6. maaliskuuta 1915 Guaxupé – 20. helmikuuta 2002) oli brasilialainen roomalaiskatolinen piispa. Hänet vihittiin papiksi Guaxupén hiippakuntaan 27. maaliskuuta 1938 ja nimitettiin Governador Valadaresin hiippakunnan piispaksi 29. tammikuuta 1957. Piispaksi vihkiminen seurasi 5. toukokuuta. Pääkonsekraattorina toimi Armando Lombardi, jota avustivat Inácio João Dal Monte ja Lafayette Libânio.Catholic-Hierarchy.org: Bishop Hermínio Malzone Hugo Malzone Hugo osallistui Vatikaanin toiseen kirkolliskokoukseen. Hän erosi tehtävistään piispana 7. joulukuuta 1977. == Lähteet == Luokka:Brasilialaiset papit Luokka:Katoliset piispat Luokka:Vuonna 1915 syntyneet Luokka:Vuonna 2002 kuolleet
Helminauha

Helminauha on vuonna 2007 perustettu suomalainen yhtye, jonka ohjelmistoon kuuluu iskelmä- ja tanssimusiikkia. Alkuaikoina yhtye tunnettiin nimellä "Tahdissa". Helminauha valittiin musiikkitoimittajien toimesta vuoden 2013 tanssittajatulokkaaksi. ==Kokoonpano== * Aki Hytönen – rummut, laulu (2007–) * Aleksi Korpela – kitarat, laulu (2007–) * Markus Kokkonen – laulu (2011–) * Miika Viinikainen – bassokitara (2007–) * Kalle Kämäräinen – Harmonikka, kosketinsoittimet (2007–) ===Entiset jäsenet=== * Mikko Heikkinen – laulu (2009–2011) * Kari Leppänen – laulu (2008–2009) * Lassi Siekkinen – laulu (2007–2008) == Levytykset == * Haitari ja kesäyö -single (2010) * Toisesta todellisuudesta -single (2013) * Mitä tahdot -single (2013) * Helminauha -Albumi (2017) * Miks ei aina voi olla lauantai -single (2021) ==Lähteet== == Aiheesta muualla == * Yhtyeen kotisivut * Helminauha -yhtyeen esittely Gramofonin sivuilla * Toisesta todellisuudesta Youtubessa Luokka:Suomalaiset iskelmäyhtyeet
José de Lanza Neto

José de Lanza Neto (s. 31. joulukuuta 1952) on brasilialainen roomalaiskatolinen piispa. Hänet vihittiin papiksi Jaboticabalin hiippakuntaan 31. lokakuuta 1980 ja nimitettiin Londrinan arkkihiippakunnan vihkipiispaksi sekä Madesin titulaaripiispaksi 23. kesäkuuta 2004. Piispaksi vihkiminen seurasi 19. syyskuuta. Pääkonsekraattorina toimi Fernando Antônio Brochini, jota avustivat Luíz Eugênio Pérez ja Albano Bortoletto Cavallin.Catholic- Hierarchy.org: Bishop José de Lanza Neto De Lanza Neto sai 13. kesäkuuta 2007 nimityksen Guaxupén piispaksi. == Lähteet == Luokka:Brasilialaiset papit Luokka:Katoliset piispat Luokka:Vuonna 1952 syntyneet Luokka:Elävät henkilöt
Lafayette Libânio

Dom Lafayette Libânio (1. lokakuuta 1886 – 28. heinäkuuta 1979) oli brasilialainen roomalaiskatolinen piispa. Hänet vihittiin papiksi 25. joulukuuta 1909 ja nimitettiin Rio Preton hiippakunnan piispaksi 8. elokuuta 1930. Piispaksi vihkiminen seurasi 27. joulukuuta. Pääkonsekraattorina toimi Octávio Augusto Chagas de Miranda, jota avustivat Antônio Augusto de Assis ja Joaquim Mamede da Silva Leite. Libânio asetettiin virkaan 22. tammikuuta 1931.Catholic-Hierarchy.org: Bishop Lafayette Libânio Libânio osallistui Vatikaanin toiseen kirkolliskokoukseen. Hän jäi eläkkeelle 3. marraskuuta 1966, jolloin hänet nimitettiin Girus Tarasiin titulaaripiispaksi. Hän erosi tästä tehtävästä 14. joulukuuta 1970. == Lähteet == Luokka:Brasilialaiset papit Luokka:Katoliset piispat Luokka:Vuonna 1886 syntyneet Luokka:Vuonna 1979 kuolleet
Salon seudun ammattiopisto

Salon seudun ammattiopisto on Salossa sijaitseva toisen asteen ammatillinen oppilaitos. Ammattiopistossa opiskelee noin 1 700 opiskelijaa. Oppilaitoksessa voi suorittaa seuraavat perustutkinnot seuraavilla aloilla: käsi- ja taideteollisuus, kauneudenhoitoala, liiketalous- ja kauppa, majoitus- ja ravitsemus, sosiaali- ja terveysala, sähkö- ja automaatio, tekniikka ja liikenne sekä tietojenkäsittely. == Tilat == Ammattiopistolla on useita rakennusta, joista kahdessa ruokala, terveydenhoitajan vastaanotto ja opintotoimisto. === Taitajankatu 6 === Taitajankatu 6 on ammattiopiston päärakennus, siellä sijaitsee Taitajankadun ruokala, terveyshoitaja ja opintotoimisto sekä Salon seudun koulutuskuntayhtymän toimisto. Taitajankatu kuudessa on matematiikan, liikunnan, sekä yhteiskunnassa toimimisen yhteisetopinnot. Taitajankatu kuudessa ovat seuraavat koulutukset: Hiusala, logistiikka-ala, matkailuala, pintakäsittelyala, sähkö- ja automaatioala, tieto- ja viestintäala, talotekniikka, tekninen suunnittelu, ja visualisti. === Hyvoninkatu 1 === ==Aiheesta muualla== * Salon seudun ammattiopisto Luokka:Suomen ammattioppilaitokset Ammattiopisto
Wacław Świerzawski

Wacław Józef ŚwierzawskiGCatholic.com: Diocese of Sandomierz, Poland (14. toukokuuta 1927 – 7. lokakuuta 2017 Sandomierz) oli puolalainen roomalaiskatolinen piispa. Hänet vihki papiksi Eugeniusz Baziak 11. joulukuuta 1949. Świerzawski nimitettiin Sandomierzin hiippakunnan piispaksi 25. maaliskuuta 1992. Piispaksi vihkiminen seurasi 28. huhtikuuta. Pääkonsekraattorina toimi Józef Kowalczyk, jota avustivat Ignacy Tokarczuk, Boleslaw Pylak ja Marian Jaworski.Catholic-Hierarchy.org: Bishop Waclaw Swierzawski Świerzawski jäi eläkkeelle 7. lokakuuta 2002. == Lähteet == Luokka:Puolalaiset papit Luokka:Katoliset piispat Luokka:Vuonna 1927 syntyneet Luokka:Vuonna 2017 kuolleet
Brovary

Brovary () on kaupunki Ukrainan Kiovan alueella, 20 kilometriä maan pääkaupungista Kiovasta koilliseen. Se on Kiovan esikaupunki ja asukasluvultaan Kiovan alueen toiseksi suurin kaupunki. Se oli hallinnollisesti alueen alainen kuntatason yksikkö, mutta heinäkuussa 2020 siitä tuli osa laajentunutta Brovaryn piiriä. Kaupunki on tämän piirin hallintokeskus. Vuonna 2010 kaupungissa asui 96 000 ja ympäröivässä piirissä 68 600 henkeä. Vuonna 2021 kaupungin väkiluvuksi arvioitiin 109 473, ja laajentuneen Brovarun piirin väkiluvuksi 242 180 ihmistä. Brovary mainitaan historiallisissa dokumenteissa jo 1628 talonpoikien ja kasakoiden asuinpaikkana. Kaupungin nimi tarkoittaa ukrainan kielessä olutpanimoita. Nykyään kaupunki tunnetaan muun muassa usean ukrainalaisen kenkätehtaan kotikaupunkina. Se on myös usean ukrainalaisen huippu-urheilijan aiempi tai nykyinen kotipaikkakunta. Kaupungissa toimii paikallishistoriaa esittelevä museo ja suuri vesipuisto/vapaa-ajankeskus. Kaupungista on melko sujuvat lähi- ja taajamajunayhteydet lounaaseen Kiovan suuntaan ja luoteeseen Nežiniin. Brovaryn rautatieasema sijaitsee Ukrainan rautateiden Kiovasta koilliseen esimerkiksi Moskovaan tai Homeliin ja Pietariin johtavan pääradan varrella, mutta näihin kaupunkiin menevät pitkän matkan pikajunat eivät pysähdy kaupungissa. Maantieyhteyksistä tärkeimpiin kuuluu Ukrainan valtatie M01, joka on osa euroopateitä ja ja joka ohittaa Brovaryn kaupungin sen itäpuolelta. ==Lähteet== ==Aiheesta muualla== * Ympäröivän Brovaryn piirin kotisivut (brovary-region.gov.ua/) * Brovary palveluineen kartalla * Brovaryn radioasema * Brovarin palveluja * Joukkoliikenneyhteyksiä * Brovaryn rautatieaseman aikatauluhaku Luokka:Kiovan alueen kaupungit
Wolfgang Rolly

Wolfgang Rolly (25. marraskuuta 1927 Darmstadt – 25. maaliskuuta 2008) oli saksalainen roomalaiskatolinen piispa. Hänet vihittiin papiksi Mainzin hiippakuntaan 28. helmikuuta 1953 ja nimitettiin sen vihkipiispaksi sekä Taborentan titulaaripiispaksi 5. kesäkuuta 1972. Piispaksi vihkiminen seurasi 2. heinäkuuta. Pääkonsekraattorina toimi Hermann Volk, jota avustivat Heinrich Tenhumberg ja Joseph Maria Reuss.Catholic-Hierarchy.org: Bishop Wolfgang Rolly Rolly jäi eläkkeelle 20. helmikuuta 2003. == Lähteet == Luokka:Saksalaiset papit Luokka:Katoliset piispat Luokka:Vuonna 1927 syntyneet Luokka:Vuonna 2008 kuolleet
Ulrich Neymeyr

Ulrich Neymeyr (s. 12. elokuuta 1957) on saksalainen roomalaiskatolinen piispa. Hänet vihki papiksi Mainzin hiippakuntaan Hermann Volk 12. kesäkuuta 1982. Hänet nimitettiin sen vihkipiispaksi ja Maraguian titulaaripiispaksi 20. helmikuuta 2003. Piispaksi vihkiminen seurasi 21. huhtikuuta. Pääkonsekraattorina toimi Karl Lehmann, jota avustivat Karl-Josef Rauber ja Wolfgang Rolly.Catholic-Hierarchy.org: Bishop Ulrich Neymeyr == Lähteet == Luokka:Saksalaiset papit Luokka:Katoliset piispat Luokka:Vuonna 1957 syntyneet Luokka:Elävät henkilöt
Kesäyö (maalaus)

Kesäyö on turkulaisen modernistin ja surrealistin Otto Mäkilän öljyvärimaalaus kankaalle, 70×90 cm, vuodelta 1938. Maalaus ostettiin Ateneumin taidemuseon kokoelmiin vuonna 1939.Valtion Taidemuseo: Mäkilä, Otto. Kesäyö 1938 Viitattu 30.3.2012. Maalaus kokoaa yhteen Mäkilän maalausten 1930-luvun kehityksen piirteitä. Etualalla on mystinen naishahmo, joka antaa syvyysvaikutelmaa, ja taustalla heinäseipäitä pellolla vähävaloissa joskaan ei aivan pimeässä kesäyössä.Valtion Taidemuseo: Otto Mäkilä Viitattu 30.3.2012. Maalauksessa näkyy Mäkilän kiinnostus ihmisen kaksijakoiseen olemukseen. Naisen kasvot ja kesäöinen maisema - eli sisäinen ja ulkoinen todellisuus ovat maalauksessa läsnä.Keskitalo, Lea: Mäkilä Otto. Yle Teema. Viitattu 30.3.2012. Mäkilän aiheet olivat muuttuneet synkemmiksi hieman ennen maailmansotaa. Hän oli 1930-1931 Pariisissa opiskellessaan saanut virikkeen siirtyä kohti mystistä unimaailmaa ja surrealismia. Mäkilän taiteeseen vaikutti tutustuminen Pablo Picasson, Henri Matissen ja Marc Chagallin teoksiin, joista erityisesti Chagall johdatti häntä kohti surrealismia. Kesäyö samoin kuin Poésie olivat runollisia näkyjä, jotka muistuttivat ihmisen yhteydestä luontoon, niissä oli mukana panteistista salaperäistä ja tuntematonta maailmaa. Niissä oli siten uusia vaihtoehtoja sisäiseen maailmaansa sulkeutuneelle ihmiselle. Mäkilän oppaana tämänsuuntaisissa ajatuksissa oli ollut Rabindranath Tagore.Vihanta, Ulla: Surrealismi suomalaisessa kuvataiteessa 1930-, 1940- ja 1950-luvuilla. Turun koulun perintö. Surrealismi 2/06, Volume 16. Mustekala. 28.3.2006 Viitattu 30.3.2012 Modernismi ja klassismi yhdistyvät usein Mäkilän maalausten hahmoissa. Niissä on antiikin piirteitä kuten egyptiläisten tapaan kuvatut silmät ja picassolaista hahmojen kubistisuutta. Horisonttiviiva tuo mukaan tilaan ja sijoittaa hahmot mielen maisemaan.Saari, Lars: Eros ja Thanatos – elämä ja kuolema Mäkilän taiteessa Turun Sanomat 30.3.2011. Viitattu 30.3.2012. ==Lähteet== ==Aiheesta muualla== *Teos Ateneumin sivuilla Luokka:Suomalaiset maalaukset Luokka:Ateneumin kokoelmat Luokka:Surrealistiset maalaukset